ખાસ વાત તો સરકારે અને પોલીસ તંત્રએ ધ્યાનમાં લેવા જેવી એ છે કે આખા રાજ્યમાં આવા મેસેજ ફરતા જાય છે છતાં સામેથી કોઈ વ્યક્તિ ફરિયાદ કેમ નથી કરતુ કે મારા મોબાઇલમાં ફલાણા નંબરથી આવા મેસેજ આવી રહ્યા છે. જેની પાછળ હકીકિત એવી છે કે જો કોઈ વ્યક્તિ આ મામલે પોલીસમાં ફરિયાદ કરે તો સૌથી પહેલા તો તે વ્યક્તિને પોલીસ સ્ટેશનના ધક્કા ખાવાના શરુ થાય અને તેને ડર પણ રહે કે આ મામલો સાબિત કરવામાં ક્યાંય તેનો મોબાઇલ પુરાવા તરીકે પોલીસ લઇ તો નહીં લે ને? બીજુ કે જ્યારે કોર્ટમાં આ કેસ જાય ત્યારે પણ ફરિયાદીએ સાક્ષી તરીકે જુબાની આપવાના ધક્કા શરુ થઇ જશે તેવા ડરે કોઈ ફરિયાદી બનવા તૈયાર થતુ નથી અને સ્થિતિ એટલી હદે વણસી જાય છે કે નિર્દોષ અને ગરીબ લોકોએ જીવ ગુમાવવાનો વારો આવે છે.